  Майя Бывальцева 15-тӥ толсурлы Удмуртиын коронавирус инфекциен черлан 208 выль учыръёсты пусйизы. Со сярысь элькунысь оперативной штаб ивортӥз. Выль черламъёсты шараязы: Ижкарын- 70 адями, Каракулино ёросын – 16, Ува ёросын – 14, Сарапулын – 13, Эгра ёросын – 11, Дэри, Глдаз ёросъёсын – 10, Воткаын, Шаркан, Кизнер ёросъёсын – быдэн укмыс, Сьӧлта ёросын – сизьым, Сюмси, Дэбес ёросъёсын – быдэн куать, Глазкарын, Юкаменск ёросын – быдэн вить, Можгаын, Вотка ёросын – быдэн кык, Алнаш, Вавож, Можга, Яр ёросъёсын – быдэн одӥг. 185 адями висёнэз вормиз. Ньыль мурт улонысь кошкиз. Кышномуртъёслы 82 но 90 арес вал, воргоронъёслы – 53 но 76 арес Туннэ нуналлы Удмуртиын выль коронавирус инфекциен черлан 16 сюрс 450 учыр лабораториосын зэматэмын. 12 сюрс 869 адями йӧназ, 273 мурт кулӥз. Та дыре 186 висисьёслэн тазалыксы секыт лыдъяське. Элькунын выль коронавиурс инфекцилы 693 сюрс 579 эскеронъёс ортчытӥзы, берло нуналскын – 3 сюрс 434. Тегъёс: Тазалык Ижкар висён Удмуртия коронавирус  